
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 171
                                                                din 27 iulie 2023
privind însușirea raportului de evaluare a unui imobil – teren, aprobarea prețului de pornire la licitație

în vederea vânzării acestuia, a modalității de plată a prețului și a documentației de vânzare

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 16.304/02.05.2023 şi la Consiliul Local Sighișoara cu nr. 20.106/07.06.2023, de referatul de aprobare, înregistrat cu nr. 16.306/02.05.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliul Local Sighișoara nr. 17/31.01.2023 privind însușirea unei propuneri de cumpărare a unui teren aflat în proprietatea privată a Municipiului Sighișoara și aprobarea inițierii vânzării acestuia prin licitație publică;

Având în vedere prevederile art. 18 pct. B din Capitolul V. Metodologia vânzării prin licitație publică deschisă din Regulamentul de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021;

Având în vedere prevederile art. 9 din Hotărârea Consiliului Local Sighișoara nr. 203/29.09.2021 privind constituirea comisiei de evaluare a ofertelor depuse în cadrul procedurii licitației organizate în vederea vânzării bunurilor imobile proprietate privată a Municipiului Sighișoara și a comisiei de soluționare a contestațiilor;


Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Raportul de evaluare nr. 1.181, înregistrat la Municipiul Sighișoara cu nr. 13.661/07.04.2023, întocmit de către doamna Dobrilă Liliana, expert evaluator – membru titular ANEVAR, pentru estimarea valorii de piață a imobilului teren intravilan împrejmuit, având categoria de folosință curți - construcții, în suprafață de 75 mp., situat în municipiul Sighișoara, str. Ana Ipătescu, în vederea vânzării acestuia;

Având în vedere fișa mijlocului fix – teren intravilan str. A. Ipătescu f. nr. – 75 mp., evidențiat în inventarul Municipiului Sighișoara – domeniu privat, sub nr. de inventar 5.2.046;

Având în vedere prevederile Legii nr. 52/2003 privind transparența decizională în administrația publică, republicată, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 16.305/02.05.2023, prin care se propune însușirea raportului de evaluare a unui imobil – teren, aprobarea prețului de pornire la licitație în vederea vânzării acestuia, a modalității de plată a prețului și a documentației de vânzare;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (2) şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

    H O T Ă R Ă Ș T E:

Art. 1. Se însușește Raportul de evaluare nr. 1.181, înregistrat la Municipiul Sighișoara cu nr. 13.661/07.04.2023, întocmit de către doamna Dobrilă Liliana, expert evaluator – membru titular ANEVAR, pentru stabilirea prețului de piață al imobilului – teren intravilan împrejmuit, având categoria de folosință curți - construcții, în suprafață de 75 mp., situat în Sighișoara, str. Ana Ipătescu, jud. Mureș, înscris în C.F. nr. 58090, sub nr. cad. 58090, provenit din C.F. 3449 A+130, conform Anexei nr. 1 la prezenta hotărâre.
Art. 2. Se aprobă prețul de pornire al licitației pentru vânzarea imobilului – teren intravilan împrejmuit, având categoria de folosință curți - construcții, în suprafață de 75 mp., situat în Sighișoara, str. Ana Ipătescu, jud. Mureș, înscris în C.F. nr. 58090, sub nr. cad. 58090, provenit din C.F. 3449 A+130, la valoarea de 5.868,00 lei, respectiv valoarea de 5.168,00 lei stabilită prin Raportul de evaluare nr. 1.181, întocmit de către doamna Dobrilă Liliana, expert evaluator – membru titular ANEVAR, înregistrat la Municipiului Sighișoara cu nr. 13.661/07.04.2023, la care s-au adăugat cheltuielile ocazionate de documentația cadastrală și raportul de evaluare, potrivit prevederilor art. 18, lit. B, pct. V. din Regulamentul de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021.

Art. 3. Se aprobă plata integrală ca modalitate de plată a prețului de vânzare al terenului, preț ce urmează a fi stabilit în urma licitației publice.

Art. 4. Se aprobă documentația de vânzare prin licitație publică a imobilului – teren intravilan împrejmuit, având categoria de folosință curți - construcții, în suprafață de 75 mp., situat în Sighișoara, str. Ana Ipătescu, jud. Mureș, înscris în C.F. nr. 58090, sub nr. cad. 58090, provenit din C.F. 3449 A+130, compusă din: Caiet de sarcini, conform Anexei nr. 2.1. la prezenta hotărâre și Instrucțiuni pentru participanți, conform Anexei nr. 2.2. la prezenta hotărâre.

Art. 5. Vânzarea propriu - zisă a imobilului – teren al cărui preț s-a stabilit conform prevederilor art. 2 din prezenta hotărâre, în înțelesul prevederilor Legii nr. 287/2009 privind Codul civil, republicată, cu modificările și completările ulterioare, se va perfecta prin act autentic la un birou notarial public din Municipiul Sighișoara.

Art. 6. Cheltuielile generate de încheierea actelor notariale precum și de înscrierile și notările în cartea funciară cad în sarcina exclusivă a cumpărătorului.

Art. 7. Se mandatează Primarul Municipiului Sighișoara, domnul Ioan - Iulian Sîrbu, să semneze contractul de vânzare - cumpărare în formă autentică.

Art. 8. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ și Biroul Buget, Contabilitate, Salarizare – Direcția Economică din cadrul Municipiului Sighişoara.

Art. 9. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

    Burghelea Bogdan - Ioan             
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcţia Arhitect Șef;
  3 ex. Serviciul Evidența Patrimoniului și Fond Locativ; 

  1 ex. Biroul Buget, Contabilitate, Salarizare – Direcția Economică;
  1 ex. Biroul Juridic.
12 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 171/27.07.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


